Leppäniemen koulu

Leppäniemen koulu on Mäntyharjun eteläosassa Nurmaalla toiminut peruskoulun alakoulu (luokka-asteet 0-6). Kyläkouluun oli Mäntyharjun keskustasta noin 26 kilometriä. Koulun toiminta lakkautettiin vuonna 2015. Koulua kävi vuosina 2006–2013 runsas 20 peruskoululaista, jonka lisäksi koulussa annettiin esikouluopetusta.

Koulu on rakennettu vuonna 1913. Koulun rehtorina toimi loppuvuosina Anne-Miia Kiukas. Leppäniemen koulun opetus oli jaettu kahteen osaan. Alaluokassa opiskelivat lapset esikoululaisista 2-luokkalaisiin ja yläluokassa 3-luokkalaisista 6-luokkalaisiin.

Lähteet

Luokka:Mäntyharjun rakennukset ja rakennelmat
Luokka:Suomen peruskoulut
Luokka:Mäntyharjun oppilaitokset